**Zápisnica**

z Členskej schôdze SÚCHNO

**Dátum**: 16.2.2020

**Miesto**: Hotel Dixon , Švermova 32, 974 01 Banská Bystrica

**Počet zaregistrovaných delegátov s platným hlasovacím právom**: 62

**Program:**

1. Otvorenie
2. Voľba komisií (návrhová, mandátna)
3. Schválenie programu členskej schôdze
4. Správa predsedu SÚCHNO (p. Majsniar)
5. Správa o činnosti SÚCHNO (p. Kočajda)
6. Správa Výcvikovej komisie SÚCHNO (p. Adamuščin)
7. Správa Hlavnej plemennej knihy SÚCHNO (p. Kočajda)
8. Správa o hospodárení a správa Revíznej komisie (p. Kočajda, p. Bihari)
9. Schválenie chovateľských akcií na rok 2020
10. Návrh rozpočtu na rok 2020 (p. Kočajda)
11. Diskusia
12. Uznesenia
13. Záver

**K bodu 1**

Rokovanie členskej schôdze otvoril a viedol Mgr. Juraj Štaudinger.

**K bodu 2**

Voľba návrhovej komisie: p. Nahálka, p. Garajček, p. Lisoňová

Voľba mandátne komisiej: p. Nahálka, p. Garajček, p. Lisoňová

Zapisovateľ: Nikola Palovičová

**Za: 62 Proti: 0 Zdržal sa: 0**

**K bodu 3**

Program schôdze bol schválený nasledovne:

**Za: 62 Proti: 0 Zdržal sa: 0**

**K bodu 4**

V správe predsedu SÚCHNO odzneli informácie o udalostiach z roku 2019, správa o Hlavnej špeciálnej výstave, umiestnení pretekárov na kvalifikačných pretekoch ako aj na majstrovstvách sveta a správa o chode kancelárie.

Prítomní zobrali obsah informácie na vedomie.

**K bodu 5**

V správe o činnosti informoval p. Kočajda, prítomných oboznámil s organizáciou výstav na Slovensku. V roku 2019 bola jedna výstava, ktorá mala vážne komplikácie s organizáciou. Ostatné výstavy prebehli na veľmi dobrej úrovni.

HŠV NO - predsedníctvo chcelo do svojej činnosti zapojiť východné Slovensko, preto rozhodnutie o usporiadaní HŠV NO padlo na Vranov nad Topľou. Po predchádzajúcich komplikáciách s organizáciou si výstavu pod patronát zobral Peter Lengvarský.

Podotkol, že pri výstavách je potrebné, aby štartovné čísla spĺňali kritériá a aby boli viditeľné a na viditeľných miestach.

Bonitácie prebehli na veľmi dobrej úrovni s najväčšou účasťou v Banskej Belej.

Körung – pre jedince narodené po r. 2020 je potrebné, aby prešli povahovým testom podľa poriadkov SV. Predsedníctvo sa informovalo o možnosti posudzovať tieto povahové testy na Slovensku.

RTG - boli vyhodnotené ako v Nemecku tak aj na Slovensku, informoval o prevažnej zhode vyhodnocovateľov z Nemecka ako aj zo Slovenska, pri komisionálnom RTG bolo 5x zlepšenie DBK a DLK, dokonca jedno zhoršenie z Nemecka.

Informoval o potrebe kontrolovania tetovacích čísel pie RTG zo strany veterinárov, táto kontrola je nutná aj zo strany majiteľa, aby nedošlo k pochybeniu.

Do zoznamu rozhodcov pre exteriér nemeckého ovčiaka pribudla MVDr. Radka Štaudingerová.

Tetovanie aj čipovanie pre túto dobu ostáva.

V roku 2020 je plánované školenie pre všetkých členov SÚCHNO s prednášajúcim MVDr. Melounom a firmou Royal Canin.

Prítomní zobrali obsah informácie na vedomie.

**K bodu 6**

V správe Výcvikovej komisie odznelo obhliadnutie sa za majstrovstvami sveta, konkrétne MS IGP-FH, WUSV, FCI, ako aj kvalifikačnými pretekmi a umiestnenie sa nemeckých ovčiakov na nich. P. Adamuščin spomenul možnosť získania nového titulu na 1. kvalifikačných pretekoch a to na základe bodového hodnotenia a umiestnenia sa na výstave.

Prítomní zobrali obsah informácie na vedomie.

**K bodu 7**

V správe HPK SÚCHNO odznela štatistika registrovaných vrhov a psov NO za rok 2020. Správa je prílohou zápisnice.

Prítomní zobrali obsah informácie na vedomie.

**K bodu 8**

Mgr. Ivan Kočajda informoval prítomných o príjmoch a výdajoch v roku 2019.

K jednotlivým položkám dodal potrebné informácie. Mimo výdavkov na oslavy 30 výročia SÚCHNO, ktoré boli schválené členskou schôdzou v predchádzajúcom roku je hospodárenie HPK SÚCHNO v pluse.

Revízna komisia konštatuje, že činnosť SÚCHNO je vykonávaná niekoľko krát ročne, individuálne jednotlivými členmi ale aj spoločne celou revíznou komisiou. Poznamenal, že z dôvodu potreby sťahovania sa kancelárie do nových priestorov sa vyskytli o niečo väčšie náklady na chod kancelárie. Konštatuje, že chod kancelárie je v súlade so zákonom, predpismi a nariadeniami, Smernicami a uzneseniami SÚCHNO. Pri kontrolách nebolo zistené žiadne pochybenie, sťažnosť na chod kancelárie ako aj na zamestnankyne nebola prijatá. Bola vykonaná kontrola zmlúv, v r. 2019 pribudla jedna nová zmluva, ktorá je evidovaná a to zmluva o nájme spojená s kancelárskymi priestormi. Revízna komisia konštatuje, že neboli porušované stanovy SÚCHNO. Pokladňa bola riadne evidovaná a neboli zistené nedostatky. Presťahovanie kancelárie neovplyvnilo jej chod a revízna komisia vyslovuje poďakovanie zamestnankyniam.

Prítomní zobrali obsah správ na vedomie.

**K bodu 9**

Mgr. Juraj Štaudinger navrhol hlasovanie za kalendár chovateľských akcií na rok 2020, ktorý je dostupný na webovej stránke.

**Za: 62 Proti: 0 Zdržal sa: 0**

**K bodu 10**

Mgr. Ivan Kočajda v prvom bode navrhol zvyšovanie poplatkov SÚCHNO, nakoľko poplatky za jednotlivé úkony sú stále v prepočte z pred niekoľkých rokov, keď sa prechádzalo zo Slovenskej koruny na euro.

Návrh bol prednesený a tvorí prílohu zápisnice.

**Za: 61 Proti: 0 Zdržal sa: 1**

V ďalšom odznel návrh rozpočtu na rok 2020, návrh rozpočtu je prílohou tejto zápisnice.

**Za: 62 Proti: 0 Zdržal sa: 0**

**K bodu 11**

11.1. Do diskusie prispel p. Hodas a to s názorom, že posudzovatelia z Nemecka neposudzujú s dobrým úmyslom. Dodal, že čierny nemecký ovčiak je podľa jeho názoru na nižších priečkach.

Mgr. Juraj Štaudinger dodal, že je to otázkou vkusu rozhodcu a posudzovanie rozhodcu je subjektívny názor.

Mgr. Ivan Kočajda dodal, že každý jeden zahraničný rozhodca, ktorý bol pozvaný na posudzovanie HŠV NO v minulosti posudzoval aj Sieger.

11.2. Z pléna odznela otázka, či nie je možné robiť niečo s bonitačnou známkou, ktorá sa týka prvého čísla a to konkrétne držania za psa za obojok.

Odpovedal Mgr. Ivan Kočajda, že ideme v trende s Nemeckom a tí to majú nastavené tak, že apelujú na to, aby pes kráčal popri nohe. Dodal, že pri tejto známke ide o rovnováhu vzruchu a útlmu.

**K bodu 12**

**UZNESENIE**

**Z ČLENSKEJ SCHÔDZE SUCHNO zo 16.2.2020**

**v Banskej Bystrici, hotel Dixon**

Členská schôdza SUCHNO dňa 16.2.2020:

1. **Schvaľuje:**

1. Návrhovú komisiu a mandátnu komisiu

2. Program

3. Plán chovateľských akcií na r. 2020

4. Zvýšenie poplatkov SÚCHNO

5. Rozpočet na rok 2020

1. **Berie na vedomie:**
2. Správu predsedu SÚCHNO
3. Správu o činnosti SÚCHNO
4. Správu Výcvikovej komisie
5. Správu Hlavnej plemennej knihy SÚCHNO
6. Správa revíznej komisie
7. Správu o hospodárení za rok 2020
8. **Ukladá:**

Zistenie podmienok účasti na MS WUSV

V Banskej Bystrici, 16.2.2020

Dňa 16.2.2020 zapísala: N. Palovičová..............................................................

Zápisnicu overil p. Nahálka dňa :........................................................................